# L'origen de les espècies/Afegits i correccions a la sisena edició

S'han fet nombroses petites correccions en l'última i present edicions sobre diversos temes, segons si les proves han esdevingut una mica més fortes o més febles. Les correccions més importants i alguns afegits al present volum es troben llistades a la pàgina següent, per la conveniència dels que els interessi el tema, i els que posseeixen la cinquena edició. La segona edició fou poc més que una reimpressió de la primera. La tercera edició fou intensament corregida i ampliada, i la quarta i la cinquena, i la quarta i la cinquena encara més intensament. Com que s'enviaran còpies d'aquesta obra a l'estranger, podria ser útil que especifiqui l'estat de les edicions estrangeres. La tercera edició francesa i la segona alemanya eren traduccions de la tercera anglesa, amb alguns dels afegits de la quarta edició. Una quarta edició francesa ha estat traduïda pel Coronel Moulinié; la primera meitat prové de la cinquena edició anglesa, i la segona meitat de la present edició. Una tercera edició alemanya, sota la supervisió del Professor Víctor Carus, provenia de la quarta edició anglesa; una cinquena està sent preparada pel mateix autor a partir del present volum. La segona edició americana provenia de la segona anglesa, amb alguns dels afegits de la tercera; i s'ha imprimit una tercera edició americana a partir de la cinquena edició anglesa. La italiana prové de la tercera edició anglesa, la neerlandesa i les tres russes provenen de la segona, i la sueca prové de la cinquena.
| Cinquena edició (pàgina) | Sisena edició (pàgina) | Afegits i correccions principals |
| 100 | 68 | Influència de la destrucció fortuïta en la selecció natural. |
| 158 | 101 | De la convergència de formes específiques. |
| 220 | 142 | Modificada la descripció del picot campestre. |
| 225 | 145 | De la modificació de l'ull. |
| 230 | 149 | Transicions per l'acceleració o retardament del període de reproducció. |
| 231 | 150 | Afegida la descripció de l'òrgan elèctric dels peixos. |
| 233 | 151 | Semblança anàloga entre els ulls dels cefalòpodes i els vertebrats. |
| 234 | 153 | Claparède sobre la semblança anàloga dels ganxos agafa-cabells dels acàrids. |
| 248 | 162 | L'ús probable del cròtal en la serp de cròtal. |
| 248 | 163 | Helmholtz sobre la imperfecció de l'ull humà. |
| 255 | 168 | La primera part d'aquest capítol consisteix en porcions, molt modificades, provinents del capítol IV de les edicions anteriors. La segona part, més gran, és nova, i tracta principalment de la suposada incapacitat de la selecció natural per explicar els estadis incipients d'estructures útils. També hi ha una discussió sobre les causes que en molts casos eviten l'adquisició d'estructures útils per mitjà de la selecció natural. Finalment, es donen raons per no creure en modificacions grans i sobtades. De manera similar, es discuteixen per sobre les graduacions de caràcter, acompanyades sovint per canvis de funció. |
| 268 | 214 | Confirmat el relat sobre l'expulsió de cucuts joves per part dels seus germanastres. |
| 270 | 215 | Dels hàbits semblants als dels cucuts dels Molothrus. |
| 307 | 240 | De les arnes híbrides fèrtils. |
| 319 | 248 | Resum i modificació de la discussió sobre la fertilitat dels híbrids no adquirida per selecció natural. |
| 326 | 252 | Afegits i correccions a la discussió sobre les causes de la fertilitat dels híbrids. |
| 377 | 284 | Pyrgoma trobat a la creta. |
| 402 | 301 | Les formes extingides que serveixen per connectar grups existents. |
| 440 | 328 | De la terra adherida a les potes d'aus migratòries. |
| 463 | 343 | De l'ampla distribució geogràfica d'una espècie de Galaxias, un peix d'aigua dolça. |
| 505 | 373 | Discussió sobre les semblances anàlogues, ampliada i modificada. |
| 516 | 382 | Estructura homòloga dels peus de diversos animals marsupials. |
| 518 | 384 | Correcció de la discussió sobre homologies en sèrie. |
| 520 | 385 | El Sr. E. Ray Lankester sobre la morfologia. |
| 521 | 387 | De la reproducció asexual dels mosquits dels planters d'arròs. |
| 541 | 401 | Correcció de la discussió sobre l'origen de les parts rudimentàries. |
| 547 | 405 | Recapitulació sobre l'esterilitat dels híbrids, corregida. |
| 552 | 409 | Recapitulació sobre l'absència de fòssils per sota el sistema cambrià, corregida. |
| 568 | 421 | La selecció natural no és l'únic agent modificador d'espècies, com sempre s'ha mantingut en aquesta obra. |
| 572 | 424 | La creença en la creació de les espècies per separat, generalment acceptada pels naturalistes fins fa poc. |